British Academy

British Academy je štátna akadémia Spojeného kráľovstva pre humanitné a spoločenské vedy. Bola založená v roku 1902 a má okolo 800 členov (Fellows), ktorí sa označujú skratkou FBA za menom.

Účel 
Poslaním British Academy je hájiť záujmy vedy, podporovať vynikajúce bádania, odmeňovať vynikajúcich vedcov, publikovať výsledky bádania a podporovať medzinárodnú spoluprácu. Medzi prezidentmi British Academy boli napríklad archeológ Frederic G. Kenyon, filozofi Isaiah Berlin a Anthony Kenny.

Činnosť 
British Academy vydáva niekoľko časopisov (Proceedings of the BA, Schweich Lectures on Biblical Archeology atď.) a rôzne edičné rady (napríklad archívne pramene k britským, africkým a starovekým dejinám, archeológii, numizmatike, súpisy starých umeleckých diel, starej hudby a podobne).

Pozri aj 
 Kráľovská spoločnosť

Externé odkazy  
 Oficiálna stránka
 The British Academy research resources portal

Zdroj 

Akadémie vied podľa štátov
Veda a technika v Spojenom kráľovstve